**Предварителна оценка на въздействието на проект на Наредба за изменение и допълнение на Наредбата за реда и условията за упражняване правата на собственост на община Пловдив в търговски дружества с общинско участие в капитала:**

|  |  |
| --- | --- |
| Елементи на оценката | Аргументация |
| Основания за  иницииране  на промени | Приет Закон за изменение и допълнение на Закона за лечебните заведения от 01.02.2019г., постановен за обнародване в „Държавен вестник“ с Указ № 24 от 06.02.2019г. на Президента на Република България. В § 5 на горепосочения Указ са приети изменения и допълнения на разпоредбата на чл. 105 от Закона за лечебните заведения. В алинея 1 на същия се уреждат правилата за извършване на разпоредителни сделки с дълготрайни материални активи на лечебни заведения с държавно или общинско участие в капитала на стойност по-голяма от 10 000 (десет хиляди) лева, както и учредяването на вещни права върху недвижими имоти - собственост на посочените дружества. В настоящата Наредба за реда и условията за упражняване правата на собственост на община Пловдив в търговски дружества с общинско участие в капитала е предвидено този праг да бъде 20 000 (двадесет хиляди) лева.  В тази връзка разпоредбите на чл.18, т.18 и чл.20, т.16 от Наредбата за реда и условията за упражняване правата на собственост на община Пловдив в търговски дружества с общинско участие в капитала противоречат на така приетия чл. 105 от Закона за лечебните заведения, което от своя страна налага тяхното изменение съобразно новите законови текстове. |
| Заинтересовани  групи | Измененията засягат възможността на управителите на общински еднолични търговски дружества да оперират свободно с финансови средства на дружествата, възлизащи на стойност над 10 000 лв. |
| Анализ на разходи и  ползи | Не са необходими финансови средства за прилагането на Наредбата. |
| Административна тежест и структурни  Промени | Не са необходими други административни промени към настоящия момент. |
| Въздействие върху нормативната  уредба | Няма необходимост от непосредствени промени в други нормативни актове в резултат от приемането на инициираните промени Наредбата за реда и условията за упражняване правата на собственост на община Пловдив в търговски дружества с общинско участие в капитала. Във връзка с посоченото обстоятелство ще бъдат извършени промени в типовите Договори за възлагане управлението на едноличните търговски дружества. |